open-index/open-wikipedia-markdown huggingface dataset:
Actaeus

[thumb|[Aiax maior|Aiax Actaeum et Helorum occidit. Toreuma in parte interiore zoographi Telephi arae Pergameae.]]

**Actaeus** (Graece Ἀκταῖος) fuit, secundum unam narrationem, primus rex Atticae, cuius filia Aglauros Cecropi nupsit et Aglauron Hersen Pandroson filias ac Erysichthonem filium genuit. Secundum alteram narrationem Cecrops primo in Attica regnavit, et Actaeus tantummodo Aglauri patris partes egit. Praeterea Athmonienses (incolae Athenarum demi, qui Athmonon appellabatur) Porphyriona multo ante Actaeum regnasse dicebant. Sunt quidem qui de veritate Actaei regis omnino dubitent, nam secundum Philochorum rerum scriptorem Attica vastata erat diluvio usque ad Cecropis regnum. At iam habitationes neolithicas late effusas attestantur indicia archaeologica.

Attica antiquitus Acta (Ἀκτή) appellata est, unde *Actaeus* (Ἀκταῖος) 'vir litoralis' derivatum est.

## Notae
## Bibliographia
* Gaster, Theodor H. (1969) *Myth, Legend, and Custom in the Old Testament*. Harper & Row.
* Hard, Robin (2004) ''The Routledge Handbook of Greek Mythology: Based on H.J. Rose's Handbook of Greek Mythology.* Routledge.
* Kakavogianni, Olga; Tselepi, Elena; Dimitriou, Kleio; Katsavou, Christina & Douni, Kerasia (2016) The Neolithic and Early Bronze Age settlement in Merenta, Attica, in its regional context. Cap. 23 apud Tsirtsoni (2016).
* Toepffer, Johannes (1893) Aktaios 1. *RE* I:1.1212.
* Tsirtsoni, Zoï (2016) *The human face of radiocarbon. Reassessing Chronology in prehistoric Greece and Bulgaria, 5000-3000 cal BC.''  (Travaux de la Maison de l’Orient et de la Méditerranée, 69). MOM Éditions. 

Categoria:Mythologia Attica
Categoria:Reges Athenarum
Samuel McChord Crothers

thumb|Samuel McChord Crothers.
**Samuel McChord Crothers** (7 Iunii 1857–November 1927) fuit minister Unitarianus Americanus in Prima Paroechia Cantabrigiae et scriptor librorum commentariorumque populo gratorum. Eruditus in Collegio Witebergensi anno 1873 est. Proximo anno, diploma studiorum in Collegio Novae Caesareae adeptus est. Gradum divinitatis in Seminario Theologico Unioniensi Novi Eboraci anno 1877 accepit, cum minister Presbyterianus factus esset. Anno autem 1881 se abdicavit atque ad sententiam Unitarianam anno 1882 traduxit. Subito domi Cantabrigiae Massachusettae mortuus est.

## Opera selecta
**The Understanding Heart* (1903)
**The Gentle Reader* (1903)
*''The Pardoner's Wallet* (1905)
**By the Christmas Fire* (1908)
**Oliver Wendell Holmes, the Autocrat and His Fellow-Boarders* (1909)
**Among Friends* (1910)
**Humanly Speaking* (1912)
**Meditations on Votes for Women, etc.* (1914)
*"A Literary Clinic," *The Atlantic Monthly* 118(3), September, 291–301: commentarius ubi vocabulum *bibliotherapiam* divulgavit.
**The Pleasures of an Absentee Landlord* (1916)
**The Dame School of Experience* (1920)
**Ralph Waldo Emerson: How to Know Him* (1921)
**The Cheerful Giver* (1923)
**The Children of Dickens* (1925)

## Notae
## Bibliographia
*Eliot, Frederick May. 1931. *Samuel McChord Crothers: Interpreter of Life.'' Beacon Press. ASIN B00087IMZ0.

## Nexus externi
*Homiliae. Andover-Harvard Theological Library in Schola Divinitatis Harvardiana Cantabrigiae Massachusettae.
*

Categoria:Alumni Seminarii Theologici Unioniensis Novi Eboraci 
Categoria:Alumni Universitatis Princetoniensis
Categoria:Alumni Universitatis Witebergensis
Categoria:Auctores Anglici
Categoria:Bibliotherapia
Categoria:Scriptores Civitatum Foederatarum
Cecrops II

**Cecrops II** (Graece Κέκρωψ) fuit legendarius vel semilegendarius Pandionis I filius, qui statim  Erechtheo fratre mortuo regnum Atheniensium recepit. Cecrops dicitur suas terras dividisse in duodecim districtus, quibus Strabo nomina attribuit Cecropia, Tetrapolis, Epacria, Decelea, Eleusis, Aphidna, Thoricus, Brauron, Cytherus, Sphettus, Cephisia. In quoque districtu erat oppidum vel vicus cui genus religionis introduxit, aras deis dicatas erexit, iustitiamque administrari iussit secundum leges salutarias quas instituerat. Post quadraginta annos, eiectus est a Metione et Pandoro, unde ad Aegiliam vel Aegialeam fugit, ubi mortuus fuerit. Athenis autem Pandion II filius ei in regnum successit (sed Pandion II fuisse filius Erechthei fratris etiam dicitur).

* Cecrops I

## Notae 
## Bibliographia 
* Jones, Horace Leonard, interpres. 1917. *Strabo: The Geography.* Loeb Library. Cantabrigiae Massachusettae: Harvard University Press.

Categoria:Reges Athenarum
Categoria:Mythologia Attica
Heros culturae

**Heros culturae** est heros mythologicus cuidam culturae, ethnoi, religionive proprius, qui mundum inventione aut reperto mutat. Usitato culturae heroi origo ignis, agriculturae, musicae, traditionis, iuris, religionisve fortasse attribuitur, et ipse plerumque est legendarius gregis persona maximi momenti, aliquando conditor suae domus regnantis.

## Bibliographia
*Long, Jerome H. 2005. Culture Heroes. *Encyclopedia of Religion,* ed. Lindsay Jones et alii. Ed. 2a. Vol. 3. Macmillan Reference USA: Thomas Gale.
*Rassers, W. H. (Willem Huibert). 1959. *Pañji, the culture hero; a structural study of religion in Java.* Introductio J. P. B. de Josselin de Jong. Hagae: Martinus Nijhoff.
*Ricketts, Mac Linscott. 1964. *The structure and religious significance of the trickster-transformer-culture hero in the mythology of the North American indians.* Dissertatio Ph.D., Universitas Chicaginiensis.
*Zolotarjov, A. M. 1980. Társadalomszervezet és dualisztikus teremtésmítoszok Szibériában [Structura socialis et dualistici creationis mythi in Siberia]. *A Tejút fiai: Tanulmányok a finnugor népek hitvilágáról,* ed. Mihály Hoppál, 29–58. Budapestini: Európa Könyvkiadó. ISBN 9630721872.

*Demiurgus
*Gilgamus
*Heros vulgaris
*Mythos fundamentalis
*Odin
*Osiris
*Prometheus
*Quetzalcoatlus
*Veterator

Categoria:Archetypi Jungiani
Categoria:Cultura
Categoria:Mythologia
Cranaus

**Cranaus** (Graece Κραναός) in mythologia Graeca fuit secundum Athenarum rex, sub Cecropem I. Pedian duxit, mulierem Spartanam Mynaeque cuiusdam filiam, cui tris filias peperit: Cranaen, Cranaechmen (nomine etiam Menaechme lecto), et Atthen. Ex Atthe mortua, fortasse puella tantum, appellatur Attica, sed in aliis traditionibus ea erat mater Erichthonii ex Hephaesto. Quidam Rarus etiam filius Cranai nominatur.

## Notae 
## Bibliographia 
* Apollodorus. 1976. *Gods & Heroes of the Greeks: The Library of Apollodorus*, conv. Michael Simpson. University of Massachusetts Press. ISBN 0870232053.
* Herodotus. 1920. *Histories,* conv. A. D. Godley. Cantabrigiae Massachusettae: Harvard University Press. ISBN 0674991338. Textus interretialis. Perseus Digital Library.
* Pausanias. 1918. *Description of Greece,* conv. W. H. S. Jones. Loeb Classical Library. Cantabrigiae Massachusettae: Harvard University Press. Londinii: William Heinemann. Vol. 1. Libri I–II. ISBN 0674991044. Textus interretialis. Perseus Digital Library.

Categoria:Mythologia Attica
Categoria:Reges Athenarum
Salvia hispanica

***Salvia hispanica*** (binomen a Carolo Linnaeo anno 1753 statutum) est species plantarum in Mexico et America media culta propter semina oleifera edulia quae inter victualia adhibentur.

## Bibliographia 
; Fontes antiquiores
* ante 1530 : ''*
* ante 1542 : *Codex Mendoza* (liber pictus, c. 1534/1542) f. 18v-20r etc.; cf. Frances Berdan, Patricia Anawalt, *The Essential Codex Mendoza* (Berkeleiae, 1997) pp. 32-36 etc.
* ante 1557 : 
* ante 1560 : Francisco Cervantes de Salazar, *Crónica de la Nueva España* (1914) p. 296
* c. 1560 : *Matrícula de Huexotzinco*
* ante 1569 : 
* ante 1581 : 

; Eruditio recentior
* Joseph P. Cahill, "Ethnobotany of Chia, Salvia hispanica L. (Lamiaceae)" in *Economic Botany* vol. 57 (2003) pp. 604–618 Epitome
* Sophie D. Coe, *America's First Cuisines'' (Austinopoli: University of Texas Press, 1994) pp. 89-90

## Nexus externi 
Categoria:Species plantarum
Categoria:Taxa Linnaei
Categoria:Taxa 1753
Categoria:Lamiaceae
Categoria:Plantae oleaginosae
Categoria:Nuces et semina edulia
Categoria:Fruges Americae mediae
Categoria:Victualia
Subvocalizatio

[thumb|[Larynx et musculi coniuncti.]]
**Subvocalizatio**, vel **oratio tacita,** est oratio interna quae per lectionem fieri potest, sonos vocabulorum lectorum adhibens. Quae ratio naturalis mentem adiuvat ut significationes penetret ad res lectas comprehendendas et meminendas, onus cognitivum fortasse imminuens. Fundamentalis huius rationis proprietas est motus minusculos in larynge aliisque musculis in dictione alioquin implicatis. Plurimi horum motuum a lectore detegi non possunt, machinis absentibus. Subvocalizatio est unum ex elementis rationis sinus phonologici a Baddeley et Hitch propositi, qui coacervationem horum generum informationis in memoria brevi explanat.

*Aphasia
*Grammatica universalis
*RAM
*Vox

## Notae
## Bibliographia
*Baddeley, A., M. Eldridge, et V. Lewis. 1981. The role of subvocalisation in reading. *The Quarterly Journal of Experimental Psychology A: Human Experimental Psychology* 33(4): 439–454.
*Carver, R. P. 1990. *Reading Rate: A Comprehensive Review of Research and Theory.*
*Cleland, D. L., W. C. Davies, et T. C. Davies. 1963. Research in Reading. *The Reading Teacher* 16(4): 224–228.
*Rayner, Keith, et Alexander Pollatsek. 1989. *The Psychology of Reading.* Englewood Cliffs Novae Caesareae: Prentice Hall. ISBN 0137330073.
*Richaudeau, François. 1984. *Méthode de lecture rapide.* Au cœur de la formation. Retz.
*Smith, J. D., M. Wilson, et D. Reisberg. 1995. The role of subvocalization in auditory imagery. *Neuropsychologia* 33(11): 1433–1454.

## Nexus externi
*Develops System to Computerize Silent, 'Subvocal Speech'.
*"NASA researchers can hear what you're saying, even when you don't make a sound." 
*interrogatorium cum Chuck Jorgensen ex NASA de oratione subvocali.

Categoria:Communicatio
Categoria:Educatio
Categoria:Lectio (ratio)
Categoria:Memoria
Sepultura

[thumb|[Funus subaquaneum in *Twenty Thousand Leagues under the Sea,* ex editione cui sunt adumbrationes Alphonsi de Neuville et Eduardi Riou.]]
[thumb|upright=0.8|[Corpus naturaliter mummificatum, in Museo Britannico exhibitum.]]
[thumb|upright=0.8|Sepulcretum [Islam|Mussulmanicum in Sahara, ubi omnia sepulcra trans desertum ad Meccam indicantur.]]
**Sepultura** est actus plerumque ritualis quo homo vel animal mortuum, aliquando cum rebus, in humum ponitur. Quod plerumque fit per foveam vel fossam excavandam, cadaver variasque res in locum demittendas, et tegmentum imponendum. Homines mortuos saltem annorum 100 000 sepelire solent. Sepultura, observantiam in mortuos significare saepe dicta, adhibetur ad odorem tabis obsaepiendum, ad lenimen luctus familiaribus sociisque permittendum, et ad visum dissolutionis corporum amantium prohibendum, atque in multis culturis ratio necessaria videtur ut mortui vitam post mortem intrent, vel sese ad circulum vitae reddeant.

*Catacumbae
*Crematio
*Cryonica
*Crypta
*Funus (ritus)
*Hortus memorialis
*Marche funèbre
*Mumia
*Nenia
*Promessio
*Pyramis (aedificium)
*Requiem
*Sarcophagus
*Sepulcretum
*Sepulcrum
*Sepulcretum animalium
*Sepulturae in seriebus
*Sepultura marina
*Thanatologia
*Thanatopraxis
*Tumulus
 

## Bibliographia
*Colman, Penny. 1997. *Corpses, coffins, and crypts: a history of burial.* Novi Eboraci: Henry Holt. ISBN 0805050663.
*Franco, Isabelle. 1993. ''Rites et croyances d'éternité.* Lutetiae: Pygmalion / Gérard Watelet. ISBN 2857043864.
*Grinsell, Leslie V. 1975. *Barrow, pyramid, and tomb: ancient burial customs in Egypt, the Mediterranean, and the British Isles.* Londinii: Thames and Hudson. ISBN 0500780048, ISBN 0500790043.
*Kurtz, Donna C., et John Boardman. 1971. *Greek burial customs.* Londinii: Thames and Hudson. ISBN 0500400180.
*Lieberman, Philip. 1991. *Uniquely Human: The Evolution of Speech, Thought, and Selfless Behavior.* Cantabrigiae Massachusettae: Harvard University Press. ISBN 9780674921832.
*Sloan, Christopher. 2002. *Bury the dead: tombs, corpses, mummies, skeletons & rituals.* Praefatio Bruno Frohlich. Vasingtoniae: National Geographic. ISBN 0792271920.
*Waldner, Katharina, Richard Gordon, et Wolfgang Spickermann, eds. 2016. *Burial rituals, ideas of afterlife, and the individual in the Hellenistic world and the Roman Empire.'' Stutgardiae: Franz Steiner Verlag. ISBN 9783515115469. ISBN 3515115463.

## Nexus externi
*Pellicula de exhumatione militum Germanorum amissorum anno 1944 interfectorum, e sepulcro magnario.

Categoria:Exsequiae
Categoria:Mores mortis
Categoria:Mors
Hyalophora cecropia

***Hyalophora cecropia*** est species lepidopterorum familiae Saturniidarum et maximum inter Americae Septentrionalis heterocera. Feminae latitudine alarum plus quam 160 mm visae sunt. Species reperitur ad occidentem usque ad Californiam et ad septentriones in maiorem provinciarum Canadiensium partem. Larvae plerumque in arboribus *Acri* inveniuntur, sed arboribus generum *Pruni* et *Betulae* vescuntur.

## Pinacotheca circuli vitae

Fasciculus:Hyalophora cecropia eggs sjh.JPG|Ova
Fasciculus:Hyalophora cecropia 1st instar sjh.JPG|Primum instar ceraso vescens.
Fasciculus:Hyalophora_cecropia_caterpillar.jpg|Eruca
|Coccum
Fasciculus:Hyalophora cecropia male pupa 2, MM.jpg|Pupa femina
Fasciculus:Hyalophora cecropia adult male sjh.JPG|Adultus mas
Fasciculus:Hyalophora cecropia adult female sjh.JPG|Adultus femineus
Fasciculus:Hyalophora-cecropia-mating.jpg|Adulti coniungentes
|Adultus femineus
Fasciculus:Hyalophora cecropia emerge.jpg|Adultus mas sub eclosionem

## Notae
## Bibliographia
*Elkinton, J. S., et G. H. Boettner. *The Effects of COMPSILURA CONCINNATA, an Introduced Generalist Tachinid, on Non-Target Species in North America: A Cautionary Tale.*
*Williams, Carrol M. 1956. The Juvenile Hormone of Insects. *Nature* 178(4526): 212–213.

## Nexus externi
**Index to the Bombycoidea, Drepanoidea, Lasiocampoidea, and Mimallonoidea of Canada, with regional distributions.* Canadian Biodiversity Information Facility, Government of Canada.
*Picturae progressus cecropiae.
**The cecropia moth.* Pellicula.;
*"Cecropia moth." *Featured Creatures,* situs Institutum Scientiarum Cibi et Agriculturae Universitatis Floridensis.

Categoria:Lepidoptera Americae Septentrionalis
Categoria:Saturniinae
Cecrops
Categoria:Taxa Linnaei
Categoria:Taxa 1758
Sadie Peterson Delaney

**Sadie Peterson Delaney** (Roffae Novi Eboraci 26 Februarii 1889; Tuskegee Alabamae 4 Maii 1958) fuit principalis bibliothecaria Valetudinarii Admionistrationis Veteranorum Tuskegee in oppido Alabamae siti. Opere bibliotherapeutico innotuit. Alumna fuit Collegii Urbani Neo-Eboracensis, anno 1919 diploma studiorum adipiscens.

## Notae 
## Bibliographia 
* Fenton, M. T. 2013. *Little Known Black Librarian Facts.* Ed. 4a. Indianapoli: Little Known Black Librarian Facts.
* Nelson, M. 1996. Seven Library Women Whose Humane Presence Enlightened Society in the Harlem Renaissance Iconoclastic Ethos. *Dissertation Abstracts International* 57(6): 2705.
* Obituary. 1958. *Bulletin of the Medical Library Association* 46(3): 495.
* Phinazee, A. L., ed. 1980. *The Black Librarian in the Southeast: Reminiscences, Activities, Challenges.* Dunelmi Carolinae Septentrionalis: NCCU School of Library Science.
* Shaw, S. J. 1996. *What a Woman Ought to Be and to Do: Black Professional Women Workers during the Jim Crow Era.* Sicagi: University of Chicago Press.

## Nexus externi 
* Epistulae Sadie Peterson Delaney. Bibliotheca Publica Novi Eboraci.
* The Sadie Peterson Delaney African Roots Library.

Categoria:Alumni Collegii Urbani Neo-Eboracensis
Categoria:Bibliothecarii Civitatum Foederatarum
Categoria:Bibliotherapia
Categoria:Incolae Alabamae
Categoria:Mulieres
Faisalabad

thumb|Turris horologii Faisalabad
**Faisalabad** (Urdu , *Faiṣal ābād*), ante annum 1979 **Lyallpur** (, *Lāʼyal pūr*), est urbs Pakistaniae tertia a maxima, in provincia orientali Pengabo sita. Anno 1890 condita, in honorem Iacobi Broadwood Lyall, gubernatore-legato Britannico, nominata est; nomen praesens urbi datum est in honorem Fayṣal, regem Arabiae Sauditae. Hodie Faisalabad est locus industriae et commercii magni momenti. Censu anno 2017 habito,  incolas habet.

## Pinacotheca 

Gumti.jpg|Fons aquae Gumti
Science Block UAF.jpg|Universitas agriculturae Faisalabadensis

## Notae 
## External links 
* Situs districtûs Faisalabad

Categoria:Urbes Pakistaniae
Categoria:Loci habitati Pakistaniae
Strategia

**Strategia** "consilium" destinati unius sive destinatorum in statu incerto significat. Strategia momentum habet, quoniam fontes resurgentes ad destinata consequenda restricta sunt.

## Etymologia 
*Strategia* a verbo Graeco *στρατηγία* derivatur, quod 'gubernationem', 'ars exercitum ducendi (strategus)', 'actionem', 'strategema' significat.

## Strategiae in variis disciplinis 
Strategia momentum in compluribus partibus vivarum humanitarum et naturae reliquae habet, ut in biologia, ludis bellisque, oeconomia, et alibi.

### Strategia in oeconomia 
Societates, quae finis oeconomicas proponunt, illas instituere atque instruere oportunt. Itineris instrumenta moderamen strategicum (*strategic management*) concipiuntur. Michael Porter oeconomus Americanus tres rationes strategiae oeconomicae formandae arbitratus est: 1, positus ipse unicus et efficax; 2, discrimina omittenda; 3, actiones intra companione una conducere.

* Administratio strategica
* Bellum
* Cryptographia
* Destinatio urbana
* Methodologia
* Oeconomia
* Res militaris
## Notae 
## Bibliographia
*Porter, M. E. (1996). What is Strategy? *Harvard Business Review*, Nov/Dec.
Categoria:Intentio
Pengabum

[thumb|[Tabula topographica Pengabi. A summo sinistro ad imum dextrum sunt Indus, Hydaspes, Acesines, Hydraotes, et Hesydrus.]]
**Pengabum** (Paniabice  (Shahmukhi),  (Gurumukhi), *Pañjāb* "quinque aquae"), sive **Pentapotamia**, est geographica culturalisque partis septentrionalis subcontinentis Indicae regio, quae partes Pakistaniae et Indiae comprehendit. Superficies eius est  chiliometra quadrata. Nomen classicum **Pentapotamia,** quod Graece 'quinque flumina' significat, ad quinque magna flumina in regione Pengabi alludit: Indum, Hydaspen, Acesinem, Hydraoten, Hesydrum.

Ante Indiam partitam anno 1947, provincia Britannica Pengabensis regiones comprehendebat quae hodie sunt civitates Indicae Pengabum, Hariyāṇā, Himācala Pradeśa, Caṇḍīgaṛha, Dellium, et provinciae Pakistanicae Pengabum et territorium capitale Islamabadense. Adiacet regiones Baluchistaniam et Pashtunistan ad occidentem, Casmiriam ad septentrionem, regionem Hindicam ad orientem, Rajasthanam et Sindiam ad meridiem.

Qui maiorem incolarum partem huius regionis constituunt Pengabenses appellantur, et lingua Paniabica loquuntur. Religiones principales sunt Islam, Sichismus, Hinduismus.

Motus extremista,| inter fautores Sichismi popularis, est ut provincia ab India libera sit, propter eius magnam multitudinem Sichisticam.

## Pinacotheca 

Sikh pilgrim at the Golden Temple (Harmandir Sahib) in Amritsar, India.jpg|Peregrinus Sichisticus prope templum Harmandir Sahib urbis Amritsar
Tomb of Bibi Jawindi.jpg|Sepulcrum Bibi Jawindi urbis Uch
Darawar Fort.jpg|Castellum Derawar prope Bahawalpur
Wazir khan mosque entry.jpg|Meschita Wazir Khan Lahorii
Panorama of Jallianwala Bagh-IMG 6348.jpg|Monumentum Jallianwala Bagh

## Notae 
## Bibliographia 
* 
* [Quraishee 73] *Punjabi Adab De Kahani*, Abdul Hafeez Quaraihee, Azeez Book Depot, Lahore, 1973.
* [Chopra 77] *Punjab as a Sovereign State*, Gulshan Lal Chopra, Al-Biruni, Lahore, 1977.
* Patwant Singh.  1999. *The Sikhs*. New York: Doubleday. ISBN 0-385-50206-0.
* *The Evolution of Heroic Tradition in Ancient Panjab*, 1971, Buddha Parkash.
* *Social and Political Movements in ancient Panjab*, Delhi, 1962, Buddha Parkash.
* *History of Porus*, Patiala, Buddha Parkash.
* *History of the Panjab*, Patiala, 1976, Fauja Singh, L. M. Joshi (Ed).
* *The Legacy of the Punjab*, 1997, R. M. Chopra.
* *The Rise Growth and Decline of Indo-Persian Literature*, R. M. Chopra, 2012, Iran Culture House, New Delhi. 2nd revised edition, published in 2013.
* Sims, Holly. "The State and Agricultural Productivity: Continuity versus Change in the Indian and Pakistani Punjabs." *Asian Survey*, 1 Aprilis 1986, 26(4): 483–500.

## Nexus externi 
* Situs publicus Pengabi Indici
* Situs publicus Pengabi Pakistanici

Categoria:Pakistania
Categoria:Panjaba (India)
Psalmus 17

[thumb|Versio Anglica versûs 15 (perperam 5 inscripti) psalmi 17 in [coemeterium|coemeterio Terrae Mariae: "Ego autem in iustitia videbo faciem tuam; / satiabor, cum evigilavero, conspectu tuo" (Nova Vulgata)]]
thumb|Psalmus 17 Hebraice recitatus
**Psalmus 17** (enumeratione Graeca **psalmus 16** dictus) libri Psalmorum in Nova Vulgata Bibliorum versione incipit superscriptione "Precatio. David" et verbis **"Exaudi, Domine**.

## Verba psalmi 
Haec sunt verba psalmi 17 (16) ex versione vulgata Clementina:

1 Oratio David.
Exaudi, Domine, iustitiam meam;
intende deprecationem meam.
Auribus percipe orationem meam,
non in labiis dolosis.
2 De vultu tuo iudicium meum prodeat;
oculi tui videant aequitates.
3 Probasti cor meum, et visitasti nocte;
igne me examinasti, et non est inventa in me iniquitas.
4 Ut non loquatur os meum opera hominum:
propter verba labiorum tuorum, ego custodivi vias duras.
5 Perfice gressus meos in semitis tuis,
ut non moveantur vestigia mea.
6 Ego clamavi, quoniam exaudisti me, Deus;
inclina aurem tuam mihi, et exaudi verba mea.
7 Mirifica misericordias tuas,
qui salvos facis sperantes in te.
8 A resistentibus dexterae tuae custodi me
ut pupillam oculi.
Sub umbra alarum tuarum protege me
9 a facie impiorum qui me afflixerunt.
Inimici mei animam meam circumdederunt;
10 adipem suum concluserunt:
os eorum locutum est superbiam.
11 Proiicientes me nunc circumdederunt me;
oculos suos statuerunt declinare in terram.
12 Susceperunt me sicut leo paratus ad praedam,
et sicut catulus leonis habitans in abditis.
13 Exsurge, Domine: praeveni eum, et supplanta eum:
eripe animam meam ab impio;
frameam tuam 14 ab inimicis manus tuae.
Domine, a paucis de terra divide eos in vita eorum;
de absconditis tuis adimpletus est venter eorum.
Saturati sunt filiis,
et dimiserunt reliquias suas parvulis suis.
15 Ego autem in iustitia apparebo conspectui tuo;
satiabor cum apparuerit gloria tua.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 17 in Liturgia horarum est *Ab impiis salva me, Domine*.

### Descriptio Psalmi 
Iohannes Calvinus, theologiae Christianae Reformationis fautor, sic argumentum psalmi descripsit:
Psalmus hic continet tristem querimoniam de crudeli hostium superbia. Deinde testatur David, praeter meritum ita se inhumaniter vecxari, quia nullam illis saeviendi causam dederit. Simul Deum vindicem implorat, ut eius manu liberetur. Etsi autem inscriptio nullum tempus designat, probabile tamen est Davidem hic de Saule et eius asseclis conqueri.

## Notae 
## Nexus externi 
* Psalmus 16 in versione Vulgata Stuttgartensi (iuxta Hebraicum)
* Psalmus 16 in Vulgata Clementina (versione Gallicana)
* Psalmus 17 in Nova Vulgata
* Psalmus 17 cum commentario Rashi 

Categoria:Liber Psalmorum
Superi

**Superi** possunt esse:
* Viventes, superstites, quibus opponuntur vitâ functi
* Dii, qui caelum seu loca superiora habitant, quibus opponuntur inferi, qui inferiora incolunt
Paullinia cupana

***Paullinia cupana*** (binomen a Kunth anno 1821 statutum) est species plantarum in Amazonia sponte crescentium ibique propter semina stimulantia cultarum.

## Bibliographia 
* Charles R. Clement, Michelly de Cristo-Araújo, Geo Coppens d’Eeckenbrugge, Alessandro Alves Pereira, Doriane Picanço-Rodrigues, "Origin and Domestication of Native Amazonian Crops" in *Diversity* vol. 2 (2010) pp. 72-106
* Amatus Bonpland, Alexander de Humboldt; Carolus Sigismundus Kunth, ed., *Nova Genera et Species Plantarum* vol. 5 (1821) pp. 117-118

## Nexus externi 
Categoria:Species plantarum
Categoria:Fruges Americae australis
Categoria:Taxa Kunth
Categoria:Stimulantia
Categoria:Sapindaceae
Categoria:Nuces et semina edulia
Categoria:Taxa 1821
Inga edulis

***Inga edulis*** (binomen a Carolo Friderico Philippo de Martius anno 1837 statutum) est arbor fructifera in Amazonia sponte crescens ibique propter fructus edules culta.

## Notae 
## Bibliographia 
* Charles R. Clement, Michelly de Cristo-Araújo, Geo Coppens d’Eeckenbrugge, Alessandro Alves Pereira, Doriane Picanço-Rodrigues, "Origin and Domestication of Native Amazonian Crops" in *Diversity* vol. 2 (2010) pp. 72-106
* Carolus Fridericus Philippus de Martius, "Herbarium Florae Brasiliensis" in *Flora oder allgemeine botanische Zeitung* vol. 20 supplementa vol. 2 (1837) pp. 113–114

## Nexus externi 
Categoria:Species plantarum
Categoria:Fruges Americae australis
Categoria:Taxa Martius
Categoria:Fructus
Categoria:Caesalpinioideae
Categoria:Taxa 1837
Psalmus 16

[thumb|Versus 10 psalmi 16 (15) in [Ecclesia Cathedralis Salisburgensis|ecclesia cathedrali Salisburgensi: "Notas mihi fecisti vias vitae"]]
thumb|Psalmus 16 Hebraice recitatus
**Psalmus 16** (enumeratione Graeca **psalmus 15** dictus) libri Psalmorum in Nova Vulgata Bibliorum versione incipit superscriptione "Miktam. David" et verbis **"Conserva me, Deus"**.

## Verba psalmi 
Haec sunt verba psalmi 16 (15) ex versione vulgata Clementina:

1 Tituli inscriptio, ipsi David.
Conserva me, Domine, quoniam speravi in te.
2 Dixi Domino: Deus meus es tu,
quoniam bonorum meorum non eges.
3 Sanctis qui sunt in terra eius,
mirificavit omnes voluntates meas in eis.
4 Multiplicatae sunt infirmitates eorum:
postea acceleraverunt.
Non congregabo conventicula eorum de sanguinibus,
nec memor ero nominum eorum per labia mea.
5 Dominus pars haereditatis meae, et calicis mei:
tu es qui restitues haereditatem meam mihi.
6 Funes ceciderunt mihi in praeclaris;
etenim haereditas mea praeclara est mihi.
7 Benedicam Dominum qui tribuit mihi intellectum;
insuper et usque ad noctem increpuerunt me renes mei.
8 Providebam Dominum in conspectu meo semper:
quoniam a dextris est mihi, ne commovear.
9 Propter hoc laetatum est cor meum, et exsultavit lingua mea;
insuper et caro mea requiescet in spe.
10 Quoniam non derelinques animam meam in inferno,
nec dabis sanctum tuum videre corruptionem.
Notas mihi fecisti vias vitae;
adimplebis me laetitia cum vultu tuo:
delectationes in dextera tua usque in finem.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 16 in Liturgia horarum est *Deus para hereditatis meae*.

### Descriptio Psalmi 
Iohannes Calvinus, theologiae Christianae Reformationis fautor, sic argumentum psalmi descripsit:
Initio David se Dei tutelae commendat: deinde ex meditatione beneficiorum eius ad gratias agendas se accendit. Et quanquam suo cultu nihil Deo commodet, se tamen ei uni addicit, et a superstitionibus alienum fore testatur. Causam quoque adducit, quia plena et solida sit foelicitas, in uno Deo acquiescere, qui nihil suis deesse patitur.

## Notae 
## Nexus externi 
* Psalmus 15 in versione Vulgata Stuttgartensi (iuxta Hebraicum)
* Psalmus 15 in Vulgata Clementina (versione Gallicana)
* Psalmus 16 in Nova Vulgata
* Psalmus 16 cum commentario Rashi 

Categoria:Liber Psalmorum
Pugna in saepto O.K.

[thumb|Vicus Tombstone anno [1881]]
**Pugna in saepto O.K.** (Anglice ''*) fuit certamen inter marescalcos et gregem proscriptorum, *Cowboys* appellatorum, sclopetis pugnatum, circa tertiam horam post meridiem die Mercurii 26 Octobris 1881 in vico Tombstone territorii Arizonensis commissum. Saepe habetur celeberrima pugna aetatis colonizationis occidentis Americani. Pugna fuit eventus diuturnae simultatis inter Cowboys (Gulielmum Claiborne, Isaacum et Gulielmum Clinton, Thomam et Franciscum McLaury) et marescalcum oppidi Vergilium Earp, vigilem specialem Morgan Earp, vigilem specialem Wyatt Earp, ac vigilem temporarium doctorem Holliday. Illos tres fratres Earp interficere itenditdem minati erant Cowboys, qui eo non contenti erant, quod Earps negotiis Cowboys illicitis immiscebant. Billy Clanton et ambo fratres McLaury interfecti sunt. Isaacus Clanton se inermem esse affirmans pugnam cum Gulielmo Claiborne effugit. Vergilius, Morgan, doctor Holliday vulnerati sunt, sed Wyatt Earp incolumis mansit. Haec pugna exemplum facta est illius temporis Occidentis Americani, cum fines Civitatum Foederatarum erant plenae proscriptorum, quibus pauci sparsique vigiles difficulter repugnabant.

Pugna non erat praeclara apud Americanos annum 1931, cum Stuart Lake vitam *Wyatt Earp: Frontier Marshal* duabus annis post mortem Earp edidit. Hic liber in pelliculam anni 1946, *My Darling Clementine* dispositoris Ioannis Ford accommodatus est, et in pelliculam anni 1957 *Gunfight at the O.K. Corral*, quae famam huic nomini dedit. Dehinc pugna verius minusque vere in libris et pelliculis descripta, archetypm imaginum Occidentis Americani facta est.

## Notae 
### Bibliograpihia 
* 
*  An analysis of the O.K. Corral fight.
*  A discussion of the police issues and moral issues relating to the O.K. Corral shootings.
*  Examines the gunfight, vendettas, and the myth-making about the gunfight.
* 
* 
* 
*  Largely discredited by later historians and researchers.

## Nexus externi 
* Witness Transcripts Legal and Court History of Cochise County
* The Inquest answers reprinted from *The Daily Nugget''
* 
* Transcript of Wyatt Earp's Testimony
* Wayback Machine
* Clanton Family History

Categoria:Arizona
Categoria:Historia Civitatum Foederatarum
Categoria:Proelia
Categoria:1881
Domus reginae

thumb|Domus reginae Grenovici 
**Domus reginae** (Anglice ''The Queen's House'') est quoddam deversorium regium Grenovici situm, quod hodie pro pinacotheca est.

## Historia et descriptio
Complexus maior constructus est saeculo XVII (ab anno 1616 ad annum 1635) ineunte secundum ichnographias Ignatii Jones in servitium Annae Daniae. Agitur de opere primo magno quod inceptum est ab Ignatio Jones ex Italia reverso. Qui ante reditum in patriam ibi non tantummodo artem constructoriam classicam annos nonnullos exploraverat, sed in rebus Renascentiae et operibus Andreae Palladii quoque intentus fuerat.

## Gravitudo
Domus reginae quae dicitur inter Britanniae Maioris aedificia maximi momenti esse videtur quoniam ibi prima vice in tota Anglia ex industria aedes omnino in genere classico erectae sunt. Ex anno 1807, nautae ibi instruebantur, ex anno 1937 proprinquo Museo Maritimo Nationali adiuncta est. Magni momenti in aedificio sunt inter alia scalae cum tulipis cochleae similes, diaeta magna cum pavimento valde bello, pictura Elizabethae I victricis.

## Externi nexus
*Situs proprius in paginis Museo de maritimis rebus reservatis

Categoria:Aedificia
Categoria:Grenovicum
Nguyễn Xuân Phúc

**Nguyễn Xuân Phúc** (in pago  provinciae Quảng Nam natus die 20 Iulii 1954) est politicus Vietnamiae.

Filius politici qui Hanoi in urbe laborabat, Nguyễn Xuân Phúc in oppido nativo educatus est cum matre et sorore, quae autem ambae bello mox interfectae sunt. Ergo annum agens tredecimum a patris amicis e Vietnamia Meridionali ereptus est. Deinde Hanoi incola universitatem Oeconomiae Nationalis et academiam Administrationis Publicae frequentavit.

Ab anno 1978 apud regimen provinciae nativae Quảng Nam operam dedit. Minister iuxta tabularium regiminis a die 2 Augusti 2007, primus minister vicarius a die 2 Augusti 2011, primus minister Vietnamiae a die 7 Aprilis 2016 meruit. Die 5 Aprilis 2021 praeses factus est; ab officio die 18 Ianuarii 2023 recedit. Inculpatum esse dicitur aere alieno a se aut ministris suis accepto dum primus minister functus est.

## Bibliographia 
* "Vietnam president quits amid anti-corruption drive" in *The Guardian* (17 Ianuarii 2023)
* Mark Landler, "Trump Hosts Prime Minister Phuc of Vietnam and Announces Trade Deals" in *New York Times* (31 Maii 2017)

## Nexus externi 
[thumb|upright=1.25|Nguyễn Xuân Phúc (media imagine) inter collegas die [29 Septembris 2016 cum principibus Philippinarum colloquens]]

Categoria:Nati 1954
Categoria:Homines vivi
Categoria:Politici Vietnamiae
Categoria:Gubernatores civitatum
Categoria:Alumni Universitatis Oeconomiae Nationalis (Vietnamia)
Categoria:Alumni Scholae et Academiae Administrationis Publicae (Vietnamia)
Categoria:Duces civitatum
Isidorus Characenus

**Isidorus Characenus** fuit geographus Graecus, qui fortasse saeculo 1 a.C.n. floruit atque de quo fere nihil praeter hoc certissime novimus, ei nomen Isidorum fuisse eumque geographicum opus *Parthicas stationes* scripsisse.

## Studia geographiae 
In Plinii "*Naturalis Historiae*" libro secundo Isidorus scribitur orbem terrarum (ab India usque ad Gades) 9818 milia passuum longum putavisse.

In eodem Plinii opere Isidorus fertur etiam aliquarum in Mediterraneo Orientali mari insularum circuitum computavisse. E quibus insulis, Cypri circuitum 375 milia passuum, Rhodi 103 milia passuum, Sami 100 milia passuum, Chii 134 milia passuum, Lesbi 168 milia passuum longum esse.

## Notae 
## Bibliographia 
* "Isidorus. 3. Of Charax" in 

Categoria:Geographi Graeci antiqui
Categoria:Incolae Mesopotamiae antiquae
Categoria:Nati saeculo 2 aut 1 a.C.n.
Categoria:Mortui saeculo 1 a.C.n. aut 1
Carl Reiner

[thumb|Reiner die [26 Iunii 2012]]
**Carlton** "**Carl**" **Reiner** (natus The Bronx in oppido Novum Eboracum die 20 Martii 1922; mortuus die 29 Iunii 2020) fuit comoedus atque histrio Americanus.

## Pelliculae selectae
* *Good Boy!*
* *Father of the Pride*

## Notae
## Nexus externi
* 

Categoria:Comoedi
Categoria:Actores Civitatum Foederatarum
Cassis (discretiva)

**Cassis** potest esse:
* Cassis, -idis, *f.*, armatura capitis
** Cassis orthodontica
*Cassis, commune in Francia
**Cassis,* genus gastropodum marinorum familiae Cassidarum
* Casses, -ium, *m. pl.* (rarius *cassis*, *sing.*),  rete venatorium
Liber Fan Shengzhi

**Liber Fan Shengzhi** (Sinice 氾勝之書 seu translitteratione pinyin *Fan Shengzhi shu*) est opus de re rustica Sinice saeculo fere I a.C.n. scriptum, hodie fragmentis servatum. E nomine auctoris Fan Shengzhi appellatur qui commissarius rerum rusticarum regionis Guanzhong merebat. Fragmenta huius operis, in *Qimin yaoshu* et apud varios scriptores posteriores citata, ab editoribus recentibus sic congeruntur:
# Principia agriculturae
# Quos fruges quibus temporibus serere oportet
# Seminum praeparatio
# De singulis frugibus 
# De messe
# Seminum cerealium selectio et servatio
# De cultura in foveis

## Bibliographia 
; Editiones
* Shi Shêng-han, *On "Fang Shêngchih shu", an agriculturist book of China*. 2a ed. Pechini: Science Press, 1963 (1a ed. 1959) 

; Eruditio
* Francesca Bray, *Science and Civilisation in China: Volume 6, Biology and Biological Technology, Part 2, Agriculture* (Cantabrigiae: Cambridge University Press, 1984) pp. 47-93 

* Libri de re rustica antiqui

## Nexus externi 
* "Fan Shengzhi shu" apud *ChinaKnowledge*

Categoria:Libri de re rustica
Categoria:Sericae scripta
Categoria:Litterae Sinicae
Categoria:Scripta saeculo 1 a.C.n.
Principales populo favendi artes

***Principales populo favendi artes***, litteris Sinicis 齊民要術, pinyin *Qímín yàoshù*, est opus de re rustica Sinice anno fere 544 scriptum, auctore Jia Sixie. De agri et horti necnon arborum cultura, sericultura, animalium cura, medicina veterinaria, arte braxatoria et culinaria victualiumque conservatione disseritur. Scripta anteriora maiori parte deperdita citantur inter quae *Fan Shengzhi shu* et *Simin yueling*. Opus in decem libros, duos et nonaginta capitula divisum est, quorum index hic habes:
* Lib. 1 cap. 1: terram collucare et laborare
** cap. 2: semina cerealia colligere
** cap. 3: *Setariam italicam* colere
* Lib. 2 cap. 4-16: alia frumenta colere
* Lib. 3 cap. 17-29: holera et legumina colere
** cap. 30: calendarium rusticum
* Lib. 4 cap. 31: saepem serere
** cap. 32: arbores transplantare
** cap. 33-44: arbores fructiferae, *Zanthoxylum bungeanum*
* Lib. 5 cap. 45: *Morus alba*, sericultura
** cap. 45-51: arbores ligniferae, *Bambusa*
** cap. 52-54: plantae tinctoriae
** cap. 55: arbores caedere
* Lib. 6 cap. 56-61: animalia, aves, pisces elevare
* Lib. 7 cap. 62: commercium
** cap. 63-67: ars braxatoria
* Lib. 8 cap. 68-79: ars culinaria: liquamen e soia, acetum, conditura carnium
* Lib. 9 cap. 80-89: ars culinaria: carnes, pulmenta, bellaria, etc.
** cap. 90-91: confectio glutini, atramenti, penicillorum etc.
* Lib. 10 cap. 92: plantae exoticae

## Notae 
## Bibliographia 
* 
* 
* Amano Motonosuke, "Dry Farming and the *Chi-min yao-shu*" in *Silver Jubilee Volume of the Zinbun-Kagaku-Kenkyusyo* (1954) pp. 451-466
* Françoise Sabban, "Insights into the problem of preservation by fermentation in 6th century China" in Astrid Riddervold, Andreas Ropeid, edd., *Food conservation* (Londinii: Prospect Books, 1988) pp. 45-55
* Françoise Sabban, ""Suivre les temps du ciel": économie ménagère et gestion du temps dans la Chine ancienne" in Maurice Aymard et al., edd., *Le temps de manger. Alimentation, emploi du temps et rythmes sociaux* (Lutetiae: Éditions de la Maison des Sciences de l 'Homme, 1993) pp. 67-80
* Shih Sheng-han, *A Preliminary Survey of the Book *Ch'i Min Yao Shu*: an agricultural encyclopedia of the 6th century*. 2a ed. 1962

* Libri de re rustica antiqui

## Nexus externi 
* "Qimin yaoshu" apud *ChinaKnowledge*
* Textus apud Vicifontem Sinicum

Categoria:Libri de re rustica
Categoria:Sericae scripta
Categoria:Litterae Sinicae
Categoria:Scripta 544
Mensualia ordinum quattuor populi praecepta

***Mensualia ordinum quattuor populi praecepta*** (titulo Sinico 四民月令, pinyin *Sìmín yuèlìng*) est calendarium rerum rusticarum Sinice medio saeculo II scriptum, auctore Cui Shi (qui olim mercator vini, mox gubernator provinciarum Wuyuan et Liaodong, denuo minister imperatori Han Huandi erat). Huius operis iamdudum deperditi fragmenta in *Qimin yaoshu* aliisque scriptis recentioribus servantur.

## Bibliographia 
* Francesca Bray, *Science and Civilisation in China: Volume 6, Biology and Biological Technology, Part 2, Agriculture* (Cantabrigiae: Cambridge University Press, 1984) pp. 47-93 
* Patricia Buckley Ebrey, "Estate and Family Management in the Later Han as seen in the *Monthly Instructions for the Four Classes of People*" in *Journal of the Economic and Social History of the Orient* vol. 17 (1974) pp. 173-205
* Miao Qiyu, *Simin yueling jishi* [editio et explicatio] (Taipeiae: Nongye Chubanshe, 1981)
* Moriya Mitsuo, *Chūgoku kosaijiki no kenkyū* [Historia calendariorum antiquorum Sinensium] (Tokii: Teikoku Shoin, 1963)
* Shi Shenghan, *Simin yueling jiaozhu* [editio notis instructa] (Pechini: Zhonghua shuju, 1965)

* Libri de re rustica antiqui

## Nexus externi 
* "Simin yueling" apud *ChinaKnowledge*

Categoria:Libri de re rustica
Categoria:Sericae scripta
Categoria:Litterae Sinicae
Categoria:Scripta saeculo 2
Phan Văn Khải

**Phan Văn Khải** (in regione urbana Củ Chi natus die 25 Decembris 1933; ibidem die 17 Martii 2018 mortuus) fuit politicus Vietnamiae.

Rerum novarum iam annum quindecimum agens studiosus erat. Alumnus fuit academiae linguarum externarum Hanoiensis et facultatis oeconomicae universitatis Moscuensis. In Vietnamiam Septentrionalem reditus iuxta regimen atque ab anno 1973 iuxta Việt Cộng oeconomus operam dedit. Praefectus vicarius urbi Hochiminhopoli anno 1981, praefectus anno 1985 electus est, quo officio usque in 1989 functus est. Primus minister vicarius Vietnamiae a die 8 August 1991, deinde primus minister a die 24 Septembris 1997 usque ad 27 Iunii 2006 meruit. Eisdem annis praeses ASEAN fuit a die 15 Decembris 1998 ad 5 Novembris 2001.

## Bibliographia 
* "Former Vietnam Prime Minister Phan Van Khai Dies at 84" in *New York Times* (17 Martii 2018)

Categoria:Nati 1933
Categoria:Mortui 2018
Categoria:Politici Vietnamiae
Categoria:Gubernatores civitatum
Categoria:Alumni Universitatis Moscuensis
Categoria:Alumni Academiae Linguarum Externarum (Hanoi)
Categoria:Praefecti urbibus
Rebellio Novembris

[thumb|*Expugnatio armamentarii Varsoviensis,* [tabula Martini Zaleski anno 1831 picta.]]
[thumb|upright=0.6|[Insigne rebellionis.]]
**Rebellio Novembris** (Polonice '**; Russice ) fuit seditio contra Imperium Russicum in Regno Poloniae, provincia Boreo-Occidentali, ac Ucraina ripae dextrae facta. Coepit die 29 Novembris 1830 et usque ad diem 21 Octobris 1831 perseverabat. Rebelles pugnaverunt pro restitutione liberae rei publicae Polonicae (**'), inter fines anni 1772. Praeter autem paucas victorias, rebellio repressa est.

Studium Opus 10 munerus 12 a Friderico Chopin contra violentiam tyrannis Russicam e rebellione compositum est.

## Bibliographia 
* Falʹkovich, S. M., ed. *Mezh dvukh vosstaniĭ: korolevstvo Polʹskoe i Rossii︠a︡ v 30-50-e gody XIX v.* Moscuae: Indrik, 2016.
* Leiserowitz, Ruth. *Heldenhafte Zeiten: die polnischen Erinnerungen an die Revolutions- und Napoleonischen Kriege, 1815-1945*. Paderborn: Ferdinand Schöningh, Brill Deutschland, 2017.
* Skoczek, Tadeusz., ed. *Powstanie listopadowe 1830-1831: dzieje, historiografia, pamięć*. Varsoviae: Warszawa: Muzeum Niepodległości w Warszawie, 2015.

Categoria:Historia Poloniae
Categoria:Historia Russiae
Categoria:Res novae
Categoria:1830
Categoria:1831
Tenebrarum metus

thumb|Lumen nocturnum tenebrarum metum dispellit vel saltem demitigat.

**Tenebrarum metus**, sive docte **nyctophobia**, est metus permanens sive formido locorum tenebrosorum. Non absentia lucis per se formidinem inicit sed potius deminutio potestatis naturaliter agendi. Praeterea ignorantia locorum tenebris inlata decipimur et metuere fallimur, ne in pericula invisibilia incidamus, nam imaginari possumus fossam apertam ante pedes esse aut larvam oculis intentis nos ex tenebris spectare. Quia sensus aequilibrii tenebris aliquatenus turbari potest, animus hominis nyctophobia adfici potest.

Tenebrarum metus non solum liberorum est sed etiam in multis vel plurimis adultis manet, quamquam mitius animos adficit. Utique plurimi homines tenebris plus minusve anguntur, nam ut iam dixit Seneca (*Ep*. 82.15), sensus perquam naturalis est. Quodsi modum transierit, therapia quadam opus erit, nam tum de vera phobia agitur, quae saepissime *nyctophobia* vocatur. Qui terminus ad noctis metum refertur, nam ex Graecis νύξ (stirps: νυκτ-) 'nox' et φόβος 'metus' compositum est. Sunt alii quoque termini eiusdem significationis: **achlyophobia** ad caliginis metum (ἀχλύς 'caligo, nebula'), **lygophobia** ad crepusculi (sive tenebrarum vespertinarum) metum (λυγή 'tenebrae vespertinae'), **scotophobia** ad obscuritatis metum (σκότος 'obscuritas, tenebrae') refertur. 

## De nyctophobia 
Nyctophobia formido severa sive phobia est tenebris iniecta, quae ex hac perversa opinione, quid in tenebris accidere possit, oritur. Quod etiam fortuito et in tempus fieri potest, si quid nuper acciderit terribile, quo constantia animi concussa sit. Cum natura non simus nocticolae, noctu cautius agimus quam die. Cum incommoda tenebris inlata — sicut anhelitus, sudatio nimia, nausea, siccitas oris, palpitatio cordis, trepidatio temeraria, evulsio realitatis, sensus moriendi — modum naturalem superant, nyctophobiam dicimus. Nyctophobia, nisi curetur, severas animi et corporis molestias adferre possit. Variae curationes adhiberi possunt. Ratio praeparatoria, qua aegrotus tenebris exponitur, digna est, quae temptetur, sed theraputae est animum aegroti variis modis relaxare. Etiam therapia cognitiva utilis esse potest, ut aegrotus ad certas diurnas et nocturnas mores consuescat. Quodsi aegrotus incommodis infrenatis laborare videtur, ad medicinas antidepressivas decurrendum est.  

## Notae 
## Bibliographia 
* Irwin, Louis Neal (2006) *Scotophobin: Darkness at the Dawn of the Search for Memory Molecules.
* Klingman, Avigdor (1988) Biblioguidance With Kindergartners: Evaluation of a Primary Prevention Program to Reduce Fear of the Dark. *Journal of Clinical Child Psychology* 17: 237–41.
* Levos, J. & Zacchilli, T. L. (2015) Nyctophobia: From imagined to realistic fears of the dark. *Psi Chi Journal of Psychological Research* 20: 102–10. 
* Lyons, William (1980) *Emotion.'' Cambridge University Press.

Categoria:Timores
Appias (discretiva)

**Appias** potest esse:
* Appias (nympha), nympha fontis aquae Appiae in foro Iulio ante templum Veneris Genetricis
* Epitheton Minervae iocose tributum a Cicerone in honorem Appii Pulchri
* Appias (genus), genus Lepidopterum familiae Pieridarum
Martinus Vizcarra

**Martinus Vizcarra**, vulgo plene *Martín Alberto Vizcarra Cornejo* (Limae in urbe natus die 22 Martii 1963) est legatus et politicus Peruviae.

Alumnus est Universitatis ingeniariae nationalis scholaeque administrationis negotiorum in urbe nativa. Gubernator regionis Moqueguensis, unde genitores eius orti sunt, ab anno 2011 meruit. Praeses vicarius Peruviae electus, die 28 Iulii 2016 in hoc officium inductus est, Petro Paulo Kuczynski eodem die praeside facto. Minister a commeatu et communicatione a die 28 Iulii 2016 usque ad 22 Maii 2017, deinde legatus patriae iuxta regimen Canadense fuit a die 18 Octobris 2017, sed, Kuczynski praesidatum renuntiante, Vizcarra eo successor die 23 Martii 2018 factus est.

## Bibliographia 
* Dan Collyns, "Martín Vizcarra sworn in as Peru's new president as embattled Kuczynski exits" in *The Guardian* (23 Martii 2018)
* Javier Moreno, "“Bajo el manto de oscuridad que cubría todo, se han hecho cosas perversas”: El mandatario reflexiona en una entrevista con EL PAÍS sobre los retos y dificultades de Perú" in *El país* (25 Februarii 2019)
* Mitra Taj, Teresa Cespedes, "Peru political crisis thrusts engineer-turned-diplomat into power" (24 Martii 2018) apud *Reuters*

## Nexus externi 
* 

Categoria:Nati 1963
Categoria:Homines vivi
Categoria:Politici Peruviae
Categoria:Legati Peruviae
Categoria:Alumni Scholae et Universitatis Ingeniariae (Lima)
Categoria:Alumni Scholae Administrationis Negotiorum (Lima)
Categoria:Duces civitatum
WISE J072003.20−084651.2

**WISE J072003.20−084651.2** seu **2MASS J07200325-0846499** est systema stellare binarium in constellatione Monocerote observandum, a sole inter 17 et 23 s.l.a. distans. E duobus corporibus constat, videlicet (A) pumilio rubra classe M9±1, massa Iovis x 86±2; (B) pumilio fusca classe T5, massa Iovis x 65±12. Systema anno 2013 a Radulpho Theoderico Scholz repertum est. Ericus Mamajek et collegae anno 2015 **stella Scholz** appellaverunt ad commemorationem inventoris monstraveruntque hoc systema per nubem Oort systematis nostri abhinc annis fere 70&nbsp;000 permeavisse. 

## Bibliographia 
* Adam J. Burgasser et al., "WISE J072003.20-084651.2: an Old and Active M9.5 + T5 Spectral Binary 6 pc from the Sun" apud *arXiv* pro *Astronomical Journal* vol. 149 (2015) p. 104
* C. de la Fuente Marcos, R. de la Fuente Marcos, S. J. Aarseth, "Where the Solar system meets the solar neighbourhood: patterns in the distribution of radiants of observed hyperbolic minor bodies" apud *arXiv* pro *Monthly Notices of the Royal Astronomical Society Letters* vol. 476 (2018) pp. L1-L5
* Eric E. Mamajek, Scott A. Barenfeld, Valentin D. Ivanov, "The Closest Known Flyby of a Star to the Solar System" apud *arXiv* pro *Astrophysical Journal. Letters* vol. 800 (2015) no. L17

* Index stellarum inter 16 et 49 a.l.m. distantium

## Nexus externi 
Categoria:Monoceros (constellatio)
Categoria:Systemata stellaria
Fabula

**Fabula** (a *fari*) sensu lato est narratio, id, quod in ore omnium versatur, rumor populi, sermo pervagatus, res passim divulgata, sive sit vera, sive falsa. Speciatim potest esse:

* Mythus, antiqua fabula de dîs heroibusque, e.g.
*: Fabulae de Nartis
* Apologus, ut fabulae Aesopi (cf. *Fabula Schleicheri*)
* Fabella puerilis vel *fabula fadarum*
::— — —
* Drama vel fabula scaenica (comoedia vel tragoedia); eius genera alia:
*:Fabula satyrica
*:Fabula praetexta
* Fabula melodramatica, vulgo *melodrama, mélodrame* etc.
::— — —
* Fabula Romanica vel Romanensis vel *mythistoria*, cuius genera:
*:Fabula criminalis
*:Fabula rerum futurarum
*:Fabula formidulosa, vulgo *thriller*
::— — —
* Fabula cinematographica vel *pellicula*

## Nexus interni
* Legendum
* Narratiuncula

## Fontes
## Notae